text: Spældu heilt upp við BSV
text: #000000
text: Føroyska A-landsliðið spældi ein góðan dyst móti Bjerringbro-Silkeborg í Høllini á Hálsi í kvøld. Úrslitið gjørdist 33-25, eftir at Føroyar var á odda 16-14 í hálvleikinum.
text: #000001
text: Dysturin var ein partur av vitjanini hjá BSV, har teir saman við HSF og føroysku landsliðsleikarunum hava havt hondbóltsskúla fyri 260 børnum. Umframt hetta hevur venjarin hjá BSV, Peter Bredsdorff Larsen, havt eitt venjaraskeið.
text: #000002
text: Føroyska liðið legði væl fyri í dystinum og leikararnir tóktist sera tendraðir. Álopið hjá Føroyum koyrdi væl og vóru okkara frammanfyri við trimum eitt skifti í fyrra hálvleiki, tá Peter Krogh og Jónas Djurhuus vóru serliga eyðsýndir.
text: #000003
text: Føroyska liðið var eisini frammanfyri 20-17 í seinna hálvleiki, men so kom stígur eftir 45 minuttir og fingu BSV fleiri mál á rað, tá føroyska liðið gjørdi fleiri feilir. Hereftir rann BSV avstað við dystinum og bleiv munurin nakað stórur til endans.
text: #000004
text: Ein góður venjingardystur hóast alt fyri føroyska liðið, har fleiri nýggj andlit sloppu at royna seg, nú leikararnir í Noreg og Íslandi vóru bundnir av sínum feløgum.
text: #000005